
Es descriu un aflorament situat al sud de Campos (na Serral), on s'observa la relació 
estratigràfica entre el Pliocè i el basament miocè sobre el qual es disposa. Aquesta rela- 
ció només havia estat observada fins a la data en la cubeta de Campos mitjançant son- 
datges. La seqüència pliocena de tipus regressiu que está formada per dues unitats que 
corresponen a dipòsits litorals restringits i somes a la base i dunars a sostre, es disposen 
de forma extensiva sobre una superfície irregular formada per calcàries estromatolítiques 
del Miocè terminal que mostren unes caracterísiques diagenètiques molt particulars amb 
neomorfismes i abundant dolomitització. A la zona de contacte hi són presents les mor- 
fologies paleocàrstiques amb petits col-lapses i la injecció i rebliment de materials plàs- 
tics argilosos que deformen part de la seqüència. 

THE POST-OROGENIC NEOGENE OF CAMPOS BASIN (MALLORCA, BALEA- 
RIC ISLANDS, WESTERN MEDITERRANEAN). A Neogene outcrop with the strati- 
graphical relationship between the Pliocene and the Miocene basement located south of 
Campos (na Serral) is described. At the moment this relationship had been only obser- 
ved in subsoil studies. The Pliocene sequence shows a regressive type formed by two 
main sequences that correspond to a littoral and shallow restricted marine at the base that 
evolve to an aeolian deposition. They overlay by means of an erosion and karstification 
surface the stromatolithic limestones of the upper Miocene that show special diagenetic 
characteristics with neomorphisms and dolomitization. At the contact between the units 
palaeokarst features are present with collapses infilled by plastic muds that overprint part 
of the sequence. 

Introducció 


Els depòsits postorogénics més recents, 
Miocè superior, Pliocè i Pleistocè, rebleixen 
les cubetes o conques més deprimides de l'i- 
lla de Mallorca: conques de Palma, Inca-sa 
Pobla i Campos que han estat subsidents 
fins a la data (Fornós i Gelabert, 1995). 
Aquest fet dóna com a resultat un feble 
coneixement de la geometria sedimentària i 
relacions geomètriques entre els seus dipò- 
sits que tan sols han pogut ésser estudiats 
mitjançant l'anàlisi de sondatges (normal- 
ment d'exploració hidrològica) degut a la 
manca d'afloraments en superfície, tapats en 
la seva major part per una important cober- 
tora alluvial pleistocena—holocena i pel 
desenvolupament del sòl edàfic. Dins d'a- 
quest context la conca o cubeta de Campos 
és la que presenta més mancances en el seu 
coneixement. Així, la seva geometria és 
pràcticament desconeguda (Gelabert, 1998). 
Dades obtingudes mitjançant la modelitza- 
ció gravimètrica feta per Ayala et al. (1994) 
permeten atribuir a la cubeta de Campos una 
profunditat d'uns pocs centenars de metres, 
amb un espessor de materials postorogènics 
que, d'acord amb el mapa d'isobates de 
materials postburdigalians de Fuster (1973), 
no sobrepassaria els 400 m. També Colom 
(1985) a partir de l'anàlisi d'uns sondatges 
(sondatges 3.- Llucmajor-Campos i 4.- Zona 
de Campos), indica la presència del Neogen 
postorogènic a la zona de Campos tot indi- 
cant que presenta una evolució del medi 
marí fins un règim lacustre total plioquater- 
nari. Poques dades més es tenen disponibles 
d'aquesta àrea fora les dades aportades per 
la cartografia geològica a escala 1:50.000 
del IGME (Instituto Tecnológico 
Geominero de España, 1991) en la que s'in- 
dica una potència mitjana de la formació 
plioquaternària entre 30 i 50 m disposada 


sobre les calcàries esculloses miocenes. 

Amb motiu de la realització, per part de 
la Direcció Insular de Carreteres del Consell 
Insular de Mallorca, de la primera fase de 
les obres de reforma de la carretera Campos 
— Sa Ràpita (Ma-6030) i coincidint amb una 
trinxera de desmunt ha estat posat al desco- 
bert un tall que mostra un significatiu con- 
tacte del Miocè terminal — Pliocè dins la 
cubeta sedimentaria de Campos. Aquest 
aflorament resulta del tot més interessant 
tenint en compte la dificultat per observar 
afloraments prequaternaris al pla de 
Campos, fora de la informació fragmentària 
proporcionada per les pedreres, alguns son- 
datges i/o petits afloraments superficials 
esporàdics molt erosionats. 

L'objectiu doncs del present treball es 
fer la descripció detallada de les unitats que 
afloren en un aflorament situat al sud de 
Campos (na Serral) i que s'atribueixen al 
Miocè superior i Pliocè i analitzar les seves 
característiques sedimentològiques tot dis- 
cutint la seva relació estratigràfica, a la 
vegada que s'analitzen possibles inferències 
paleoambientals. 


Localització 


L'aflorament estudiat (Fig. 1) es troba 
localitzat al terme municipal de Campos 
(lla de Mallorca, Illes Balears, 
Mediterrània Occidental); en concret al tram 
quilomètric 4,9 — 5,2 km de la carretera Ma- 
6030 (abans PM-603) que uneix Campos 
amb sa Ràpita (Coordenades: projecció 
UTM x: 117395; y: 55535; z: 25 m). El 
nom de l'aflorament correspon al topònim: 
Na Serral (local), Es Serral (Mascaró, 
1987). Es tracta de dues seccions paral-leles 
corresponents als talls laterals d'una trinxe- 
ra de desmunt posada al descobert per les 

obres de reforma de la carretera, amb una 
llargària total de la secció d'uns 300 m i una 
potència màxima exposada a llarg de tot l'a- 
florament d'uns 4,5 m. 


Estratigrafia (sedimentologia) 


Localment, als talls proporcionats per 
l'aflorament esmentat es poden distingir els 
dos trams força diferenciats separats per una 
superfície d'erosió irregular però continua i 
parcialment carstificada que passarem 
seguidament a descriure. El tram inferior 
atribuit al Miocè terminal i el superior 
corresponent al Pliocè (Fig. 2). 


Miocè terminal 

En la unitat miocena hi podem distingir 
dues sequències similars amb estromatòlits 
que presenten una potència al voltant d'un 
metre cada una. La inferior està incompleta 
pel fet de que no es veu la base (nivell d'a- 
florament corresponent al límit de l'excava- 
ció realitzat per a l'ampliació de la carrete- 
ra). Seguint de baix a dalt, la descripció els 
diferents nivells és com segueix: 
a) 1, 20 m de calcàries blanques en les quals 


EI Pro Quateman 
El Mos superior 
MU oron Premmioco 


m.  Fracturació neogena 


és freqúent la presencia de fines lami- 
nacions estromatolítiques d'ordre 
mil:limètric de potència. Els doms 
estromatolítics presenten a la base 
dimensions centimètriques (Fig. 3A) 
del tipus LLH (Logan et al., 1964) 
amb una microstructura formada per 
partícules i laminada que cauria dins 
de la classificació com a estromatòlit 
micrític (Flügel, 2004). Lateralment 
pot passar a estar format per calcisilti- 
tes blanques amb traces de lamina- 
cions estromatolítiques (estromatòlits 
aglutinats). A sostre d'aquest nivell els 
doms —estromatolítics adquireixen 
dimensions mètriques (Fig. 3B). La 
roca, que presenta un elevat grau de 
cristal-linitat, està molt dolomititzada 
encara que de forma molt irregular tan 
en la vertical com en l'horitzontal. 
Aquesta dolomitització és més evident 
en els nivells amb presència de lami- 
nacions estromatolítiques. Els percen- 
tatges de dolomita oscil-len entre un 59 
i un 99 % del total de la roca, essent la 
resta calcita per lo que podríem parlar 
d'una dolomia. Es tracta d'una roca 





Fig. 1. Localització i aspecte general del l'aflorament estudiat amb el contacte entre el Miocè superior i el Pliocè. 
Fig. 1. Location and general view of the studied outcrop showing the contact between the Upper Miocene and the 


Pliocene 

Fig. 2. Sèrie estratigràfica sintètica representativa de 


l'aflorament de na Serral (Campos). 


Fig. 2. Synthetic stratrigraphical log of the materials 


cropping out in na Serral (Campos). 


molt pura on el percentatge d'impure- 
ses és molt baix normalment inferior 
al 1 % en el qual el component princi- 
pal és el quars i hi han indicis d'argi- 
les (en la seva major part caolinita), 
que es fan especialment evidents a 
sostre ja en el contacte amb el segúent 
nivell. 

b) 0,10 a 0,20 m d'un nivell molt irregular, 
però continu, format per llims argilo- 
sos de color verdós (Fig. 3C). Es trac- 
ta de material fi, compost en la seva 
major part per llims (mediana, 10,62 
um que correspon a llims mitjans), 
amb un 17,1 % d'argiles i un 5,1 20 
d'arenes molt fines, amb una modera- 
da classificació. Des del punt de vista 
composicional està format en la seva 
major part per quars amb un 20% d'ar- 
giles (illita i caolinita) i un poc de cal- 
cita. 

c) 0,35 m nivell carbonatat molt continu en 
tot l'aflorament en contacte net amb el 
nivell inferior a la paleotopografia del 
qual s'hi adapta perfectament amb les 
seves laminites criptalgals (Fig. 3D i 
3E) que corresponen a estromatòlits 
aglutinats de gra fi, de color molt obs- 
cur. Presenta una important presència 
de sílex en forma de nòduls i local- 
ment en làmines amb un elevat grau 
d'alteració que proporciona caolinita. 

d) 0,15 m nivell similar a l'anterior però 
amb una menor proporció del sílex i 
una certa dolomitització. La laminació 
es fa molt difusa. 

e) 1 m de calcàries negres d'aspecte espon- 
giforme (Fig. 3F). Presenta cristalls 
esparítics obscurs que denoten una 
forta recristal-lització. Presenta lami- 
nacions estromatolítiques amb forma 
de doms d'escala mètrica no sempre 
clarament visibles i amb una micros- 
tructura molt complexa el que permet 

Fig. 3. Imatges de detall de les morfologies estromatolítiques dels dipòsits del Miocè superior. Veure detalls al text. 
Fig. 3. Detail views of stromatolithic morphologies in the upper Miocene deposits. See more details in text. 

classificar-los com a thrombolits aglu- 
tinats de gra gruixut (Flügel, 2004). 
Localment presenten estructura 
columnar i els doms estan individualit- 
zats. Lateralment aquests thrombolits 
passen a calcarenites grogues molt 
bioturbades amb fauna característica 
de medis restringits, especialment amb 
presència de mol:luscs. 


La seqüència miocena que s'observa a 
l'aflorament estudiat presenta una seqiién- 
cia transgressiva litoral restringida que ani- 
ria probablement de les condicions interma- 
reals de la base fins a condicions clarament 
submareals a sostre de la seqüència amb la 
presència dels thrombolits. Tot això, dins 
d'unes condicions diagenétiques forga 
característiques. 

El contacte entre aquest unitat miocena 
i la que se li superposa atribuida al Pliocé és 
força irregular a mitjana escala (Fig. 4). Està 
format per un nivell irregular de pocs centí- 
metres format per lutites ocres (llims areno- 
sos) formats per grans de quars en més d'un 
70 %, carbonats i una proporció d'argiles al 
voltant del 3 % (il-lita principalment i caoli- 
nita). D'una banda es tracta d'un contacte 
net que segueix la paleotopografia original i 
que ve marcada per la forma suaument 
ondulada amb lleugeres convexitats d'al- 
guns decímetres d'altura i amplades d'ordre 
mètric dels doms estromatolítics, i per lal- 
tre, aquesta superfície està tallada per una 
sèrie de depressions, probablement degudes 
al collapse d'algun dels doms estromatolí- 
tics inferior i/o cavitats de petites dimen- 
sions. Aquestes depressions estan reblides 
pels materials de la unitat sobrejacent de 
forma sinsedimentària definida per l'engrui- 
ximent de la unitat pliocena immediatament 
superior. 


Pliocè (sèrie estratigráfica) 

La seqüència pliocena presenta dos 
nivells clarament diferenciables perl color 
(Fig. 5) en la que s'hi han distingit fins a sis 
nivells (Fig. 6) que de base a sostre són: 


a) 1 — 2 cm de lutites de color blanc — gris 
clar extensives i en contacte directe 
sobre el Miocè terminal. Contenen 
abundants gasteròpodes (Cerithiacea), 
bivalves, restes carbonosos, pues d'e- 
quinoderm i foraminífers (Ammonia 
becari, ...). 

b) 5 — 10 cm d'argiles ocres amb abundants 
foraminifers (principalment Ammonia 
becari i també Ephidium crispum). 

c) 0,25 — 1,50 m de calcilutites de color 
groc, molt limolítiques als trams infe- 
riors i més arenoses als nivells supe- 
riors. Els nivells limolítics inferiors es 
caracteritzen per la presencia d'abun- 
dants foraminifers (Ammonia becari i 
també Ephidium crispum), ostràcods 
(Cyprideis torosa) i peixos (dents de 
petits espàrids, ...). També presenten 
moltes restes vegetals. 

d) 5 — 10 cm d'argiles ocres- verdes, de 
característiques i composició similars 
a les del nivell b) amb abundants fora- 
minífers com Ammonia becari i també 
Ephidium crispum. 

e) 0,20 — 1 m constituïts essencialment per 
una lumaquel:la massiva (rudstone) de 
bivalves (Ostrea sp., Cardium sp.), 
gasteròpodes (Conus sp.) i altres 
mol:luscs, dels que únicament es con- 
serva el motlle, excepció feta dels 
ostrèids que constitueixen l'espècie 
clarament dominant arribant a formar 
autèntics bancs d'ostres (Fig. 7A). 
També s'ha observat algun ostràcode. 

f) 0,5 — 3 m de biocalcarenites blanques 
d'aspecte massiu i molt bretxificades. 
Contenen rars foraminifers que degut a 

Fig. 4. Contacte irregular entre la unitat miocena i els dipòsits pliocens. 
Fig. 4. Irregular contact between the Miocene and the Pliocene materials. 





Fig. 5. Dins dels dipòsits pliocens hi són ben visibles dues unitats diferents. 
Fig. 5. Two main units can be differentiated into the pliocene deposits. 

lalteració són difícils de classificar 
(probablement Ammonia becari). 


Cobreixen tota la sèrie argiles i llims 
holocènics (terra rosa) que constitueixen 
l'actual sol d'alteració, formant el denomi- 
nat "call vermell" de les terres de cultiu del 
pla de Campos, on es poden distingir, reta- 
llant i reblint els trams superiors de la sèrie 
pliocènica, els perfils de clots d'un antic 
cultiu de vinya, actualment transformat en 
camp de regadiu (Fig. 7B). 

En conjunt, el Pliocè, constitueix una 
seqüència marina granocreixent amb 
influencies continentals, extensiva i que es 
sobreposa directament sobre el Miocé ter- 
minal (prèviament meteoritzat, parcialment 
carstificat i, probablement, erosionat). 

Els materials pliocènics es troben afec- 
tats per deformacions degudes a desplaça- 
ments verticals provocats per enfonsaments 
del sediment, que tenen la seva corres- 
pondència amb col-lapses de la unitat bassal 
miocènica i que han afectat al sediment 
Pliocè del tota l'àrea horitzontal superior. 

Destacar un espectacular tram col-lapsat 
que, afavorit per la plasticitat limolítica de 
la subunitat d) del conjunt pliocènic (Fig. 8), 
ha provocat l'esllavissament d'aquests 
mateixos materials argilosos de la subunitat 
d), aparentant la injecció de materials argi- 
losos dins de la seqüència pliocena, al tro- 
bar-se a la vegada delimitat clarament per 
dues petites fractures distensives. 


Discussió 


a) Miocè 

Els dipòsits miocènics que hem descrit 
corresponen al debatut episodi de la Crisi de 
Salinitat Messiniana que té lloc entre els 6,1 
i 5,3 Ma i que sembla que més que ser cau- 
sada per causes climàtiques (Fauquette et 


al., 2006: Blanc, 2006), seria a causes tectò- 
niques que originarien els successius tanca- 
ments dels passadissos Bètic i del Rift amb 
Paillament del mar Mediterrani de l'oceà 
Atlàntic. De les dues teories discutides a 
l'actualitat, la de Krijgsman et al. (1996) i la 
de Clauzon et al. (1996), la primera consi- 
deraria les evaporites marginals i de conca 
profunda com a sincròniques, mentre que la 
segona consideraria la seva deposició com a 
dos episodis clarament separats. La que 
sembla adaptar-se més a la seqüència pre- 
sent a la zona de Campos així com als altres 
dipòsits de la mateixa edat descrits a altres 
zones de Mallorca (Fornós i Pomar, 1983) 
és la de Clauzon et al. (1996). Aquest model 
de la Crisi Messiniana descriu que el nivell 
marí del mediterrani durant aquest període 
davallaria en dues fases separades per un 
període d'inundació. La primera fase que 
passaria fa 5,8 Ma i que afectaria només als 
marges de la conca tindria una amplitud 
moderada d'uns 100 m de descens (un poc 
més segons Agnès i Mauffret, 2006) que 
donaria lloc a les denominades evaporites 
gipsíferes inferiors. La segona fase que 
representaria una caiguda més dràstica de 
més de 1.500 m, afectaria a tota la conca i 
tindria lloc fa uns 5,6 Ma, seria la responsa- 
ble de la gruixa de sediments evaporítics 
que hi ha a les zones profundes i de l'encai- 
xament i incisió dels grans canyons subma- 
rins relacionats amb els principals cursos 
fluvials. Entre mig d'aquestes dues fases 
regressives tindria lloc el denominat episodi 
del Lago Mare (Clauzon et al., 2005) en la 
qual es produiria la invasió del Mediterrani 
per les aigues més superficials del 
Paratethys oriental (Popov et al., 2006) 
durant les fases d'ascens del nivell de la 
mar. Aquest episodi està format per dipòsits 
salobrosos que inclourien abundància de 
dipòsits amb fàcies estromatolítiques així 
com dipòsits de tipus lacustre i d'aigúes 
somes amb fauna salobrosa. 

Fig. 6. Nivells diferenciats dins del Pliocè. Veure detalls dins del text. 
Fig. 6. Different levels observed into the Pliocene. See more details in text. 





Fig. 7. A) Bancs d'ostres (bioherms) dins dels dipòsits del Pliocè. B) Clots d'un antic cultiu de vinya. 
Fig. 7. A) Ostraca sp. bioherms in the Pliocene deposits. B) Human made depressions corresponding to an old 


vinevard cultivation. 

Aquest Miocè terminal referit ha estat 
descrit a Mallorca dins de les formacions 
denominades Calcàries Pont d'Inca descri- 
tes a partir del sondeig S.19 (SGOP) al Pont 
d'Inca (Garcia-Yagúe i Muntaner, 1968), 
que es corresponen amb les Calcàries de 
Santanyí (Pomar et al., 1983), les Facies 
Pont d'Inca de la Unitat estromatolítica 
superior (Fornós i Pomar, 1983), el 
Complex terminal messinia (Alvaro et al., 
1984) i calcàries neomòrfiques de la part 
superior de la Segiència de Santanyí TM. 
3.3 (Simó i Ramon, 1986). És tracta del 
tram superior de la unitat 8 del full 724 (39- 
28) del Mapa Geològic d'Espanya (ITGE, 
1991). l 

Segons aquesta interpretació doncs, els 
dipòsits descrits correspondrien al episodi 
d'ascens del nivell de la mar entre les dues 
etapes regressives, període que inclouria 
l'estadi isotópic TG15 (Shackleton et al, 
1995, Vidal et al., 2002) i que es desenvolu- 
paria entre ca. 5,8 i 5,7 Ma. La important 
diagènesi soferta pels nivells superiors del 
Complex Terminal correspondria amb el 
màxim de la crisi messiniana amb la dràsti- 
ca caiguda del nivell de la mar (Agnès i 
Mauffret, 2006). 

Els estromatòlits són estructures organo- 
sedimentàries laminades adherides al subs- 
trat, producte de l'activitat metabòlica de 
microorganismes fotosintètics, principal- 
ment algues cianofícies (cianobacteris). Els 
microorganismes s'estratifiquen i van crei- 
xent a través del sediment que es va solidifi- 
cant, mentre que molts restes orgànics són 
sepultats com a part de la laminació. Al 
ésser sepultats, els microorganismes cons- 
tructors alliberen individus que recolonitzen 
la superfície. La matèria orgànica sepultada 
es descompon amb el temps, formant buits 
que s'omplen de sediment, el que pot confe- 
rir a l'estromatòlit una textura porosa. 
Gràcies al seu caràcter pancrònic (organis- 


mes que no s'han extingit des de la seva apa- 
rició) i tenint en compte el principi de l'ac- 
tualisme, les formacions estromatolítiques 
faciliten la realització d'inferències paleo- 
ambientals. El creixement dels estromatòlits 
es troba sempre lligat a cossos d'aigua 
necessitant d'unes condicions físic — quími- 
ques de bona lluminositat i alta concentració 
de sals i nutrients, cosa que probablement 
passaria en plena crisi de salinitiat messinia- 
na. Per això s'ubiquen en aigües somes, amb 
un creixement òptim vers els 10 — 15 m de 
profunditat, principalment en ambients res- 
tringits (ambients hipersalins, badies tropi- 
cals, ...) adoptant una organització en forma 
de colònies irregulars que formen vertaders 
esculls algals que ofereixen un ecosistema 
que proporciona alimentació, refugi i protec- 
ció per a molts altres organismes (peixos, 
mol-luscs, crustacis, cucs, altres algues, ...) 
dins d'un ambient tranquil que evita P'arros- 
segament del substrat per l'embat de les ones 


i afavoreix la reproducció. 
La presència de l'aflorament estu- 


diat coincideix amb la secció efectuada en 
l'ampliació de la carretera per tal d'eliminar 
el desnivell present. Sembla probable que el 
dit relleix topogràfic correspongui a la 
forma heretada que s'hauria format al 
Miocè per la construcció biogènica estroma- 
tolítica. Aquesta forma positiva, més afecta- 
da per la carstificació seria agradada per la 
transgressió pliocena posterior que presen- 
taria aquí fàcies litorals i molt somes. 


b) Pliocè 

El Pliocè es correspon amb les forma- 
cions descrites com a la Seguència de Son 
Mir (TP.1) i Sequència de Búger-St. Jordi 
(TP.2) (Simó i Ramón, 1986) definides com 
a Calsisiltites de Son Mir i Calcarenites de 
St. Jordi (Barón i Pomar, 1978; Pomar et al., 
1983) i la Unitat deposicional Pliocena 
(Alvaro et al., 1984). És tracta de la unitat 9 

Fig. 8. A, B, Col-lapse i rebliment per materials argilosos pliocens del sostre de la unitat miocena. Característiques texturals 
(columna de l'esquerra) i mineralògiques (columna de la dreta) de mostres dels nivells argilosos: Mostra (a), llims del Miocè, 
mostra (h), llims argilosos del Pliocè, mostra (i), llims argilosos de rebliment. 

Fig. 8. A. B, Collapse and infilling by Pliocene muds of the Miocene upper levels. Textural (left column) and mineralogical char- 
acteristics (right column) of the muddy levels: Mostra (a), Miocene silts; Mostra (h), Pliocene clayey silts; Mostra (i), infilling 
clayey silts. 

del full 724 (39-28) del Mapa Geològic 
d'Espanya (ITGE, 1991). Pel seu contingut 
micropaleontològic es pot atribuir aquesta 
seqüència al Pliocé inferior (Colom, 1980, 
1985), corresponent els nivells arenosos 
més superiors al Pliocè mitjà-superior. 

En conjunt, el Pliocè, conforma una 
seqüència marina transgressiva amb 
influencies continentals, que es pot interpre- 
tar com a dipòsits corresponents a un 
ambient inicialment molt restringit (lacustre 
— salobre) evolucionant a tipus delta (siste- 
ma deltaic) i de platges que s'installen amb 
posterioritat a la denominada “crisi de sali- 
nitat" de finals de l'època miocènica. 

En aquest sentit, al Mediterrani 
Occidental a l'inici del Pliocè es produeix la 
formació i obertura de l'estret de Gibraltar 
després del tancament successiu dels passa- 
dissos Bètic i del Rift amb una sèrie de 
moviments verticals que fan que el Pliocè 
presenti, en tota l'àrea mediterrània occi- 
dental, fàcies més continentals si exceptuem 
algunes conques marginals com seria el cas 
que ens ocupa i l'establiment de condicions 
marines somes envoltant la part emergida i 
que correspondria a grans trets a la platafor- 
ma marina actual (Meulenkamp et al., 2000; 
Popov et al., 2006). 

La presencia massiva de foraminífers en 
els nivells basals b) i c) de la unitat pliocé- 
nica descrita, es podria ben bé correlacionar 
amb un alt índex de productivitat (eclosió 
microfaunística) coincident amb un canvi 
profund de fácies, lligada a grans canvis 
eustàtics i transgressius, com els ocorreguts 
a la gran transgressió atlàntica, d'entrada 
massiva d'aigies al Mediterrani durant el 
Pliocè inferior (Mateu, 1982). 

Els nivells massius d'ostrèids localitzats 
en el tram e) de la unitat pliocènica es poden 
interpretar com a bioherms d'ostres (Alvaro 
et al., 1984). Els esculls d'ostres, típics dels 
ecosistemes dels estuaris, ens indiquen 


també que ens podríem trobar davant d'un 
ecosistema d'aquest tipus. Les ostres es van 
fixant unes amb les altres construint monti- 
cles o canals de valves velles, tenint així un 
millor accés a la interacció dels corrents i de 
la matèria orgànica que produeixen un flux 
d'aliment per a les ostres vives. 

La presència d'una important superfície 
d'erosió i carstificació que afecta a tot el 
conjunt miocènic i que es veu reflectit amb 
espectaculars formes de col-lapse (Fornós, 
1999), no s'ha pogut constatar d'una forma 
clara en l'aflorament estudiat. De totes 
maneres, els esfondraments d'ordre mètric 
observats (Fig. 9) podrien ser, o bé degudes 
al caràcter laminar i l'elevada porositat de 
les formacions estromatolítiques, acompan- 
yades de factors de neomorfisme i/o proba- 
blement també, a la carstificació. Probable- 
ment la conjunció d'ambdós processos 
explicarien la formació d'aquestes petites 
estructures de collapse en el substrat 
miocènic que afectarien de retruc als mate- 
rials pliocènics superiors. 


Conclusió 


A manera de conclusió podem dir que 
s'ha descrit un interessant aflorament del 
trànsit Miocè superior — Pliocè a la depres- 
sió neògena de Campos. És la primera 
vegada que s'observa, fora perforació del 
subsòl el contacte, de més de 200 m lineals, 
entre ambdues formacions, i és encara de 
major interès pel fet de localitzar-se a l'inte- 
rior, on donada la geomorfologia de l'àrea 
es fa dificil l'observació directa de l'estruc- 
tura geològica deixant de banda les pedre- 
res, cosa que no passa a la zona litoral. 

Es tracta d'una aportació puntual al 
coneixement de la geologia de la cubeta de 
Campos que s'emmarca dins el complex 
marc estructural de l'illa de Mallorca. 


G. Mas i J.J. Fornós, El Neogen postorogènic de la conca de Campos 79 





Fig. 9. Aspecte general de la superficie d'erosió i carstificació que afecta als nivells superiors del Miocè terminal. 
Fig. 9 General view of the karstification and erosion surface afjecting the upper levels of the Terminal Miocene. 


Després de l'estructuració de les Balears al 
Miocè mig, es produeix el rebliment d'una 
sèrie de cubetes subsidents, entre elles la 
depressió de Campos, mitjançant la progra- 
dació de una sèrie carbonatada escullosa 
Tortoniana-messiniana (Pomar, 1991) que 
finalitza amb els episodis relacionats amb la 
crisi messiniana de dessecació del 
Mediterrani amb les dues etapes regressives 
i l'episodi marí transgressiu del Complex 
Terminal caracteritzat aquí, com a la resta 
del Mediterrani occidental per la gran 
presència d'estructures estromatolítiques. 
La transgressió pliocena reompliria les àrees 
més subsidents uniformitzant el paleorelleu 
originat per les construccions biogèniques 
(tant la dels esculls originals, com els poste- 
riors creixements estromatolítics). 

En la deposició pliocena s'han diferenciat 
dues unitats que corresponen probablement, 
al Pliocè inferior i superior, respectivament, 


però la manca de fauna característica no ha 
permès afinar en la cronologia. 

És interessant destacar el tipus de con- 
tacte concordant Miocè-Pliocè afectat per 
una sèrie de microdepressions de tipus 
collapse probablement càrstic però afavo- 
rits per l'estructura estromatolítica inferior. 
A la zona de contacte les calcàries han estat 
fortament afectades per una dolomitització 
que és molt irregular així com per altres pro- 
cessos de neomorfisme relacionats proba- 
blement amb les fases perievaporítiques 
corresponents al darrer estadi de la crisi de 
salinitat messiniana. 

Des de la perspectiva paleoambiental es 
reforça l'existència d'un model d'evolució 
postorogènica que inclou des d'un ambient 
finimiocènic restringit d'aigúes somes hiper- 
salines (tipus Lago Mare — Sabkha) amb 
esculls estromatolítics de caràcter tropical — 
subtropical, que es segueix, després d'un 

breu episodi continental de condicions dia- 
genètiques molt especials (probablement 
hipersalinitat), amb l'establiment d'un 
ambient marí inicialment molt litoral (Pliocè 
inicial) evolucionant a un ambient més tem- 
perat de tipus deltaic amb bancs d'ostrèids i 
platges, evolucionant finalment cap a un sis- 
tema dunar (Pliocè mitjà — superior). 

